**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos „Pajūrio“ pagrindinės mokyklos pavadinimo pakeitimo IR NUOSTATŲ PATVIRTINIMO**

2017 m. gegužės 12 d. Nr. T1-137

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu ir 18 straipsnio 1 dalimi, Lietuvos Respublikos biudžetinių įstaigų įstatymo 6 straipsnio 5 dalimi ir Lietuvos Respublikos švietimo įstatymo 58 straipsnio 1 dalies 3 punktu, Klaipėdos miesto savivaldybės taryba nusprendžia:

1. Pakeisti Klaipėdos „Pajūrio“ pagrindinės mokyklos pavadinimą ir vadinti ją Klaipėdos „Pajūrio“ progimnazija.
2. Patvirtinti Klaipėdos „Pajūrio“ progimnazijos nuostatus (pridedama).
3. Įgalioti Liną Stankutę, įstaigos direktorę, pasirašyti nuostatus, įregistruoti juos Juridinių asmenų registre ir atlikti kitus veiksmus, susijusius su pavadinimo pakeitimu.
4. Pripažinti netekusiu galios Klaipėdos miesto savivaldybės tarybos 2014 m. spalio 23 d. sprendimą Nr. T2-253 „Dėl Klaipėdos „Pajūrio“ pagrindinės mokyklos nuostatų patvirtinimo“.
5. Šis sprendimas įsigalioja 2017 m. liepos 1 d.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Švietimo skyriaus vyriausioji specialistė

Audronė Andrašūnienė, tel. 39 61 43

2017-05-10